Така, знам че би било лесно да си помислим
че бактериите са вредни,
особено за бебета,
но изследванията всъщност сочат обратното.
Истината може да се окаже малко по-сложна,
но всъщност е доста по-интересна.
Оказва се, че се нуждаем от бактерии
за да сме в добро здраве,
но не просто някакви бактерии,
а правилната комбинация от такива.
Най-добре се справяме с малкия набор от организми,
към които сме се приспособили с еволюцията.
Смятам, че няма да ви изненада,
че започваме да набавяме тази комбинация още при раждането.
Или поне някой от нас.
Бебетата родени с цезарово сечение, и тези с естествено раждане
са различни
когато говорим за началото в развитието на чревните бактерии
и след раждането има безброй различни ранни събития
и обстоятелства,
които допълнително въздействат на начина, по който чревната микрофлора се развива,
като лекарства предписани на бебето или майката,
домашни любимци и други деца в семейството
както и нивото на хигиена в дома,
и в този случай е дори по-добре
ако не е безупречно чист непрекъснато.
Така и храненето, както за майките, така и за бебетата.
Всички тези обстоятелства и събития имат важна роля
в развитието на чревната микрофлора
и това има огромно влияние върху здравето на това бебе през целия живот.
И тук не става дума за дребни здравoсловни проблеми.
Говоря за нещо изключително важно.
Микроорганизмите, с които се сдобиваме или не успеем да набавим
влияят върху вероятността за развитието на болести като затлъстяване, диабет
и дори някой видове рак.
Тъй като много от събитията в ранно детство, за които споменах
не зависят от нас
и са неизбежни
като Цезаровото сечение например, е създадено за да спасява животи,
и това се случва ежедневно,
а повечето лекарства се предписват с основателна причина,
особено за бебета, и т.н.
Ето защо, трябва да се научим
как да защитаваме здравето на тези бебета
при наличието на събития в ранно детство,
които е възможно да нарушат развитието на чревната микрофлора
Работя като изследовател
и като технически ръководител на програма за здравето на новородени,
Въпросът, на който търся отговор всеки ден в работата си,
и се стремя да дам отговор в тази лекция,
е как можем да бъдем сигурни,
че всички бебета ще получат равни възможности за здраве в бъдеще,
без значение, как са родени и през какви неблагоприятни обстоятелства преминават.
Звучи като благородна кауза, нали?
Страхотно.
Хайде да намерим решение.
За начало, спомняте си че имаме нужда от определена комбинация микроорганизми?
Е, за да се сдобием с точната комбинация,
е необходимо да получим тези организми, които живеят в нашите тела,
в определен ред.
Можем да го сравним с колонизационен марш.
Първите микроорганизми, които се заселват в телата ни
променят чревната микробиота на бебето
така, че следващите да могат да се нанесат
Точно като първите заселници,
които пристигат първи и поставят основите
за развитие на следващите.
Ако бебетата са родени с Цезарово сечение
тази ранна фаза на колонизация е силно повлияна,
защото вместо вагинални, фекални и кожни бактерии от майката,
основно само кожни бактерии намират път до чревната среда на бебето.
И това дава съвсем различен тон на колонизационния марш,
просто защото е различно от това, към което сме се приспособили с еволюцията
може да доведе до здравословни проблеми в бъдеще за бебетата родени по този начин.
Можем да вземем развитието на теглото за пример тук.
С някой изследвания вече става ясно,
че съставът на чревната микробиота
е свързан с теглото
както и вероятността за развитието на болести
като диабет и сърдечно-съдови заболявания.
Но сега има няколко показатели
които можем да наблюдаваме още при новородени
чрез фекална проба
някой от липсващите микроорганизми при тези личности,
които вероятно ще развият затлъстяване или наднормено тегло в бъдеще.
Става ясно също, че същите тези микроорганизми
може да липсват при бебета родени със Цезарово сечение
или изложени на големи дози антибиотици в ранно детство
И за да затворим кръга,
някой изследвания показват също,
че при бебета родени със Цезарово сечение,
или изложени на много антибиотици на ранен етап,
предразположението към затлъстяване и наднормено тегло е с 50% по-голямо,
което е много.
Така, знам какво си мислите в момента
"О,не, току-що родих със цезарово сечение" или "роден съм със Цезарово сечение"
или детето ми беше подложено на антибиотици.
Но не се притеснявайте.
Ако тези микроорганизми липсват
или биват загубени поради някаква причина,
те могат да бъдат набавени по-късно,
но бебето просто има нужда от малко помощ с това.
Нещо, което от известно време доказано помага е кърменето.
Кърмата е чудотворна:
Освен че съдържа хранителни вещества за бебето,
се оказва, че съдържа и храна за добрите микроорганизми
Това е прекрасно за кърменото бебе,
но всички знаем, че не всяко бебе е кърмено.
Какво можем да направим за да сме сигурни, че и бебетата, които не са кърмени,
могат да възстановят развитието на чревната флора
дори и след като са се сблъскали с тези неблагоприятни събития,
които могат на нарушат развитието на чревната им микрофлора.
И сега стигаме го решението на проблема в тази лекция.
Изследванията в тази област, напоследък, напредват с бързи обороти.
Първо стана ясно, че ако има липсващи микроорганизми,
те могат да бъдат погълнати.
Тези добри микроорганизми ние наричаме пробиотици,
и те са предмет
на няколко клинични изследвания през годините,
и при бебета, с чудесни резултати
като намаляване на риска от екзема в бъдеще.
До второто откритие се достига,
когато изследователите обръщат внимание на кърмата.
Това е логична стъпка,
тъй като благоприятното действие на кърмата
върху чревната микробиота, е вече известно.
В кърмата се съдържат тези частици
които са открити още през 30те
и наречени олигозахариди на човешкото мляко,
но функцията им е била мистерия
в продължение на десетилетия след откриването им.
Те били наистина объркващи за изследователите,
тъй като в човешкото мляко се съдържат в изобилие.
Те всъщност са третата най-голяма група частици
но са несмилаеми от човешкото тяло, дори и при бебета.
И така, защо тялото на майката произвежда млякото така,
използва ресурси и създава нещо,
които всъщност бебето не използва?
Обикновено природата не работи по този начин.
Нали?
Важно откритие е, когато най-после става ясно,
каква е ролята на тези частици,
- избирателно да хранят най-добрите бактерии
и по този начин да влияят на здравето на бебето.
Има повече от 100 различни вида олигозахариди в човешкото мляко (HMO)
В днешно време някой от тях могат да се синтезират в лабораторни условия
и това прави възможно тяхното комплектоване
с пробиотици за деца и бебета,
които нямат възможност да ги получат чрез кърмата
за да възстановят чревната им микробиота
след неблагоприятни обстоятелства.
И това е решението.
Като изследовател, трябва да кажа,
че изследванията в тази област продължават
и все още има много работа.
Това е любимо изречение за нас учените.
Но ние предприемаме стъпки към все по-добро разбиране
кои са основните липсващи микроорганизми в различни ситуации
и какви точно олигозахариди и пробиотици трябва да комплектоваме
за да възстановим чревната микробиота на определено бебе в определена ситуация.
Това, което бих искала да запомните от тази лекция
е че, да, естествено роденото, кърмено бебе
има микробиотата, към която сме еволюирали да се приспособяваме.
Но в случаи, в които това не е възможно
има средства, с които да намалим негативните за здравето последици.
И за да завърша, ми се иска да си представя свят,
в който здравната система ще е устроена така,
че когато заведем бебето си на преглед
редовно ще се следи развитието на чревната микробиота,
и при наличието на някакви смущения
индивидуален продукт за възстановяването и
ще бъде предписан.
Колко прекрасно би било,
ако появата на хронични заболявания е изключително рядка,
благодарение на тази превантивна здравна система?
Представяте ли си такъв свят?
Вярвате ли, че това бъдеще е възможно?
Аз вярвам.
Вярвам в това бъдеще и искам да допринеса
за осъществяването му.
Бъдеще, в което всяко бебе ще има равна възможност
за здраве през целия живот.
Благодаря.
(Аплодисменти)